Armee täpsustuse kohaselt sai Afganistani piiri lähedal toimunud lahingus surma seitse sõjaväelast ja üheksa sissivõitlejat. Hukkunud sõjaväelaste seas oli ka üks ohvitser.

Armee avalduse kohaselt oli sisside võitlusrühm saabunud Afganistanist.

Lahing puhkes Põhja-Waziristani provintsis asuvas Spera Kunar Algadi piirkonnas.

Äärmusrühmitus Islamiriik (IS) on tänavu viinud Süüriast Afganistani-Pakistani tsooni üle 2500 oma liikme, teatas neljapäeval Kollektiivse Julgeoleku Lepingu Organisatsiooni (KJLO) ühendstaabi juht.

"Peamine oht seisneb selles, et terroristid näevad Afganistanis paljutõotavat tagalabaasi levitamaks oma suurkalifaadi projekti raames rühmituse mõju Kesk- ja Lõuna-Aafrikas," ütles Anatoli Sidorov.

Olukord Kesk-Aasia kollektiivse julgeoleku alal on "üsna pinev ja teeb kõige rohkem muret", lisas ta.

"Peamiseks ohuks piirkonna riikidele on saamas rahvusvahelise terroriorganisatsiooni Islamiriik tegevus."